|  |
| --- |
|  |
| Naslov dokumenta | Odluka o izmjenama Odluke o porezima |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Na 33. sjednici Općinskog vijeća održanoj dana 13. studenoga 2020. godine donesena je Odluka o porezima Općine Punat („Službene novine Primorsko-goranske županije 38/20), i njezine izmjene i dopune u studenom 2021. godine („Službene novine Primorsko-goranske županije 29/21).Člankom 26. Zakona o lokalnim porezima propisano je da se porez na kuće za odmor plaća od 0,60 do 5,00 eura/m2 korisne površine kuće za odmor. Do izmjena Zakona o lokalnim porezima porez na kuće za odmor je iznosio 15,00 kuna po m2 površine. Ovom odlukom predlaže se povećati porez na kuće za odmor na 4,00 eura/m2 korisne površine kuće za odmor, a također i porez na korištenje javnih površina.Člankom 42. stavak 2. Zakona o lokalnim porezima propisano je da se odluka predstavničkog tijela jedinice lokalne samouprave može mijenjati najkasnije do 15. prosinca tekuće godine te da stupa na snagu 1. siječnja iduće godine.  |
| Datum dokumenta | 10. listopada 2023. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o izmjenama Odluke o porezima |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 10. studenoga 2023. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| – ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Nataši Kleković, dipl.iur., savjetnica za imovinsko-pravne i opće poslove, pismeno na adresu Općine Punat, Novi put 2, 51521 Punat ili putem elektronske pošte na e-mail adresu: natasa.klekovic@punat.hr  |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |